Ocupación

A ocupación ye un nombre con que se conoixe l'acción d'apropiar-se d'un edificio u puesto albandonato con a intención de fer-lo servir como vivienda o puesto de trobata, dando a iste feito un caracter publico y reivindicativo.

As personas que ocupan un edificio son clamatos ocupas.

 A ocupación pa mirar vivienda 
Bi ha diversas enchaquias por as que se gosa realizar una ocupación. En bels casos se tracta de familias, grupos de personas u individuos que miran un puesto a on poder vivir y no pueden u no quieren pagar un loguero ni una hipoteca. Ye un movimiento social que reivindica o dreito a una vivienda digna.

 A ocupación como meyo d'autochestión 
Bi ha numerosos casos d'ocupacions promovitas por chent que mira de creyar alternativas culturals y asociativas en os barrios en os que viven, a traviesas d'os clamatos centros socials ocupatos. A suya finalidat ye creyar espacios autochestinatos dende an poder creyar actividaz libres de presions economicas y politicas. S'organizan asambleyariament ta evitar a creyación de liders y gosan estar vinclatos ideolochicament a l'anarquismo u a bella tendencia d'a ezquierda revolucionaria.

Referencias

*